Takekazu Asaka

**Takekazu Asaka** (en ), nado en Tokyo en 1952, é un lingüista e profesor xaponés. Traduciu ó xaponés obras de autores en lingua galega e elaborou a primeira gramática galega para nipóns. Defínese a si mesmo como "embaixador da cultura galega no Xapón". En 2024 foi nomeado académico de honra da Real Academia Galega.
## Traxectoria
[miniatura|dereita|*Cantares gallegos*, [Tokyo.]]

É profesor de Filoloxía Románica da Universidade de Tsudajuku, en Tokyo. É profesor en Tokyo de gramática española e impartiu cursos de lingua e cultura galegas. Tamén é o responsable de organizar en Tokyo, e noutras cidades, ciclos de música e poesía galegas para celebrar o Día das Letras Galegas.

Entre xuño de 2017 e xuño de 2024 foi membro correspondente da Real Academia Galega (RAG), en recoñecemento ao seu traballo. O 6 de xuño de 2024 foi nomeado membro de honra pola RAG.

En 2002 traduciu ó xaponés *Cantares gallegos* de Rosalía de Castro, publicado por DTP Publishing. En 2014, traduciu ó xaponés *Contos da miña terra* da mesma autora, con prólogo de María do Carmo Ríos Panisse e un CD coa lectura do texto, editado por DTP Publishing. No ano 2017 publicou unha edición bilingüe de *Os Eidos* de Uxío Novoneyra.

Durante a pandemia de COVID-19 elaborou a tradución de tres obras clásicas da literatura galegaː *A rosa de cen follas* e *As Romaxes da Franqueira* de Ramón Cabanillas, e a *Introdución ás Cantigas de Santa María*, de Afonso X O Sabio, coas que pretendía "unir e achegar a cultura galega e a xaponesa", e que foron presentadas en 2022. Tamén produciu un CD musical para homenaxear *A rosa de cen follas*, con cancións interpretadas pola soprano Miho Haga e a pianista Rika Nishikawa.

En 2024 foi nomeado académico de honra da Real Academia Galega nun acto celebrado en Cambados.

## Obra 
* *Gramática do galego moderno (bilingüe xaponés-galego)*. (1993) Tokyo: Daigakusyorin. (195 páxinas; ISBN 4-475-01807-2)
* *Guía de conversación en galego* (1994)
* *Vocabulario básico da lingua galega*. (1996) Tokyo: Daigakusyorin. ISBN 4-475-01231-7. (As primeiras 122 páxinas son un índice galego-castelán-xaponés. Despois da 158 prosegue coas equivalencias castelán-galego e até o final do libro coas xaponés-galego. Na presentación afirma conter 2600 equivalencias)
* *Cantares gallegos* de Rosalía de Castro (traducido ó xaponés en 2002). DTP Publishing.
* *Cantata a Ramón Cabanillas* (2013)
* *Contos da miña terra* de Rosalía de Castro (traducido ó xaponés en 2014)
* *Xograr Martín Codax* (2015)
* *Nova gramática do galego* (2017)
* *Os Eidos,* de Uxío Novoneyra (edición bilingüe galego-xaponés en 2017)
* *A rosa de cen follas*  (traducido ó xaponés en 2019)
* *As Romaxes da Franqueira*, de Ramón Cabanillas (edición bilingüe galego-xaponesa en 2022)
* *Introdución ás Cantigas de Santa María*, de Afonso X O Sabio (edición bilingüe gallego-japonesa en 2022)

## Recoñecementos
*Premio Ramón Cabanillas de Tradución en 2017 polo seu labor de divulgación da lingua e da literatura galegas.
*Premio Xela Arias 2024 xunto a Gabriel Álvarez Martínez.
En xuño de 2017 foi nomeado académico correspondente da Real Academia Galega en recoñecemento do seu traballo. O 28 de outubro de 2023 foi nomeado membro de honra da RAG.

## Notas 
## Véxase tamén 
### Ligazóns externas 
*